# Bảo Đại

### A Wikipédiából, a szabad lexikonból.

| A szócikkben a keleti névsorrendet, azaz a családnév–keresztnév formát követő nevek találhatók.

Bảo Đại (1913. október 22. – 1997. július 30.) volt Vietnam utolsó, illetve a Nguyễn dinasztia tizenharmadik és egyben utolsó császára. Nguyễn Vĩnh Thụy néven született Vietnam akkori fővárosában, Huếban. Apja Khải Địnhcsászár. A párizsi Lycée Condorcet-ban és a Politikatudományi Intézetben tanult. 1925-ben apja halála után került a trónra, és felvette a Bảo Đại nevet. Vietnam – Francia-Indokína részeként – ekkor Franciaország gyarmata volt.

1934. március 20-án vette feleségül Nam Phuong, akitől 5 gyermekük született.

1940-ben Indokínát megszálták a japánok. Japán nyomásra Bảo Đại kikiáltotta Vietnam függetlenségét. 1945-ben a japánok kivonultak, és Vietnamban az addig a japánok ellen harcoló kommunista partizán szervezet, a Viet Minh próbálta magához ragadni a hatalmat. A kommunisták vezetője Ho Si Minh meggyőzte a császárt, hogy adja át neki a hatalmat, cserébe Bảo Đại megtarthatja a császári címet, illetve az új kormányban a „legfőbb tanácsadó” szerepét kapja. 1945. szeptember 2-án kikiáltották Vietnam függetlenségét. Ezt nem nézték jó szemmel az Indokínába visszatérő franciák, akik szerették volna a háború előtti gyarmati birodalmat újraépíteni. Vietnamban zavargások és harcok törtek ki, ezért 1946-ban Bao Dai elhagyta az országot és Hongkongban és Kínában élt. 1949-ben a franciák meggyőzték, hogy térjen vissza Vietnamba, hogy betöltse az államelnöki posztot. Bár a posztot betöltötte, de rövid idő múlva ismét elhagyta szülőhazáját, és Párizsba költözött. Az első indokínai háború tovább folytatódott a franciák és a Viet Minh között, míg végül 1954-ben a Dien Bien Phu-i csata során a franciák megsemmisítő vereséget szenvedtek.

Az 1954-es genfi békemegállapodás értelmében Vietnamot a 17-ik szélességi foknál ketté osztják. Az északi részen Ho Si Minh, a déli részen a franciák által támogatott Bảo Đại került hatalomra. Az államelnök Ngô Đình Diệmet jelölte ki a dél-vietnami kormány élére. Diệm végül 1955-ben – választási csalással – magához ragadta a hatalmat, kikiáltotta a Vietnami Köztársaságot és menesztette Bảo Đạit. Bảo Đại újból elhagyta Vietnamot és végleg Párizsban maradt egészen 1997-ben bekövetkezett haláláig. Párizsban helyezték végső nyugalomra.

## [szerkesztés] Külső hivatkozások

- Bao Dai – Terebess Ázsia Lexikon
- A vietnami dinasztia (4.) – A Leszálló Sárkány Birodalma

A lap eredeti címe "http://hu.wikipedia.org../../../b/%E1%BA%A3/o/B%E1%BA%A3o_%C4%90%E1%BA%A1i_6144.html"

Kategória: Vietnami uralkodók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Suomi
- Français
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska
- Tiếng Việt
- 中文